钦定古今图书集成/明伦汇编/氏族典/第540卷 > 《廖用贤尚友录》 > 翟兴
## 钦定古今图书集成/明伦汇编/氏族典/第540卷 > 《廖用贤尚友录》 > 翟兴

按《宋史翟兴传》：“兴字公祥，河南伊阳人。少以勇闻。剧
贼王伸起，兴与弟进应募击贼，号大翟、小翟。金人犯
京师，西道总管王襄檄兴统领在城军马。以保护陵
寝功，补承信郎，辟京西北路兵马副钤辖，为陕西宣
抚司前军统制。会进为叛将杨进所害，明年，愬进死
事于朝，以兴代进，为京西北路安抚制置使，兼京西”
北路招讨使兼知河南府。杨进屯鸣皋山北，兴与子
崇帅乡兵时出扰之，进中流矢死，馀众溃去。西京平，
金人犯永安军，兴遣子崇与博战，屡捷，追至渑池。诏
授河南孟汝唐州镇抚使兼知河南府，转武略大夫
兼阁门宣赞舍人，寓治伊阳。金人入陕右，遣将邀击，
俘五十馀人，又遣子崇生擒金河东都统保骨，遂复
阳城县。邓州人杨某，拥众河北，伪称信王，兴遣将董
先追获于商州，杀之，进武功大夫、忠州团练使。刘豫
将迁汴，以兴屯伊阳，惮之，阴遣人啖裨将杨伟以利，
伟杀兴，携其首奔豫。事闻，赠保信军节度使。子崇，沉
勇有父风，继兴为镇抚使，琳阁门祗候。